ศาลจำคุก-13ปี บังฮิม บุกห้อง ขืนใจนักศึกษา
บังฮิม, เดนคุก ข่มขืนนักศึกษาสาววัย 19 ปี คาหอพักย่านห้วยขวางที่เผลอลืมล็อกประตูห้อง ก่อนชิงทรัพย์ หลบหนี ศาลพิพากษาจำคุกฐานข่มขืน 8 ปี ฐานชิงทรัพย์ในเคหสถานและบุกรุก 18 ปี บังฮิมรับสารภาพ ลดโทษให้กึ่งหนึ่ง คงจำคุกฐานข่มขืน 4 ปี และฐานชิงทรัพย์ฯ 9 ปี,ศาลสั่งคุก 13 ปี บังฮิม บุกข่มขืนนักศึกษาสาวในห้องพักย่านห้วยขวาง โดยเมื่อเวลา 11.00 น. วันที่ 11 มี.ค. ที่ห้องพิจารณา 902 ศาลอาญา ศาลอ่านคำพิพากษาคดีที่พนักงานอัยการคดีอาญา 3 เป็นโจทก์ฟ้องนายสุรินทร์ หรือบังฮิม ยันตะดิลก อายุ 37 ปี เป็นจำเลยในความผิดฐานข่มขืนกระทำ ชำเรา ข่มขืนใจผู้อื่น, ชิงทรัพย์ในเคหสถานและบุกรุกเข้าไปในอสังหาริมทรัพย์ของผู้อื่น กรณีเมื่อ วันที่ 15 ก.ย.2561 นายสุรินทร์จำเลยได้บุกขึ้นไปในห้องพักแห่งหนึ่งย่านห้วยขวาง แล้วข่มขืนกระทำชำเรานักศึกษาสาวรายหนึ่ง อายุ 19 ปี อยู่ภายในห้อง ที่ไม่ได้ล็อกประตู ก่อนลักทรัพย์สินหลายรายการ อาทิ พระเครื่อง 6 องค์ หลบหนีไป กระทั่งพนักงานสอบสวน สน.ห้วยขวาง ขออนุมัติหมายจับศาลอาญา ลงวันที่ 22 ก.ย.61 ติดตามจับกุมจำเลยได้ที่หน้าบ้านเลขที่ 160 ซอยรามอินทรา 2 แขวงอนุสาวรีย์ เขตบางเขน กรุงเทพฯ,ศาลพิเคราะห์พยานหลักฐานประกอบคำรับสารภาพของจำเลยแล้ว โจทก์มีผู้เสียหายเป็นประจักษ์พยานยืนยันจดจำลักษณะ หน้าตาและเสียงของจำเลยได้ชัดเจน มีพนักงานสอบสวนและพยานแวดล้อมยืนยันตัวตนของจำเลยที่ลักทรัพย์ของผู้เสียหายไป และผลตรวจดีเอ็นเอของจำเลยที่ติดกับร่างกายของผู้เสียหายตรงกัน ประกอบกับจำเลยให้การรับสารภาพตลอดมา พยานหลักฐานฟังได้ปราศจากข้อสงสัยว่าจำเลยกระทำความผิดตามฟ้อง พิพากษาลงโทษจำคุกจำเลยฐานข่มขืน 8 ปี, ฐานชิงทรัพย์ในเคหสถานและบุกรุกเข้าไปในอสังหาริมทรัพย์ของผู้อื่น จำคุก 18 ปี จำเลยให้การรับสารภาพ ลดโทษให้กึ่งหนึ่ง คงจำคุกฐานข่มขืน 4 ปี, ฐานชิงทรัพย์ฯ 9 ปี รวมจำคุก 13 ปี และมีคำสั่งให้จำเลยต้องคืนทรัพย์สินทั้งหมดที่ชิงไปให้แก่ผู้เสียหาย,สำหรับเหตุดังกล่าว หลังผู้เสียหายเข้าแจ้งความกับตำรวจ สน.ห้วยขวาง เมื่อเย็นวันที่ 15 ก.ย.61 ชุดสืบสวนได้ตรวจสอบพยานหลักฐานจนพบว่า นายสุรินทร์ขี่ จยย.มาที่หอพักจุดเกิดเหตุ อีกทั้งผู้เสียหายให้การยืนยัน จากการตรวจสอบประวัติอาชญากรยังพบว่านายสุรินทร์เคยถูกดำเนินคดีข้อหาข่มขืนเมื่อปี พ.ศ.2553 พื้นที่ สภ.ธัญบุรี จ.ปทุมธานี และถูกดำเนินคดีในข้อหาตาม พ.ร.บ.อาวุธปืนและวัตถุระเบิด เพิ่งพ้นโทษออกมาจากเรือนจำวันที่ 4 ก.พ.2561 พนักงานสอบสวนรวบรวมพยานหลักฐานยื่นคำร้องขอหมายจับจากศาลอาญา ก่อนจับกุมได้ ขณะที่นายสุรินทร์รับสารภาพ เป็นคนหมกมุ่นเรื่องทางเพศ วันเกิดเหตุยืมรถจักรยานยนต์เพื่อนขี่มาหาเพื่อนเป็นสาวประเภท 2 ในหอพักที่เกิดเหตุ สังเกตไม่มีกล้องวงจรปิด ได้เดินหาดูห้องที่ไม่ได้ล็อกเพื่อขโมยทรัพย์สิน เมื่อถึงชั้น 4 พบห้องผู้เสียหายไม่ได้ล็อก เปิดเข้าไปรื้อค้นทรัพย์สิน เป็นจังหวะผู้เสียหายเปิดประตูออกมาจากห้องน้ำ จึงถูกข่มขู่และข่มขืนก่อนหลบหนี
ศาลสั่งจำคุก 13 ปี บังฮิม เดนคุก ข่มขืนนักศึกษาสาววัย 19 ปี คาหอพักย่านห้วยขวางที่เผลอลืมล็อกประตูห้อง ก่อนชิงทรัพย์ หลบหนี ศาลพิพากษาจำคุกฐานข่มขืน 8 ปี
จำคุก13ปี,บังฮิม,ข่มขืนนักศึกษา,ห้วยขวาง,ชิงทรัพย์,คดีข่มขืน,ข่าวหน้า1,ข่าวทั่วไป